ПРЕПИС ОТ РЕШЕНИЕ№ 212

 ОТ ПРОТОКОЛ № 25/31.03.2021 Г.

 НА ОбС – ЛОМ

По първа точка

Докладна записка № 220/11.03.2021 г. от д-р Георги Гаврилов – Кмет на Община Лом относно: Откриване и провеждане на процедура за отдаване под наем и аренда на свободни земи от Общинския поземлен фонд за стопанската 2021 - 2022 г.

След проведеното поименно гласуване с 27 гласа „ЗА“, няма „ПРОТИВ“, няма „ВЪЗДЪРЖАЛ СЕ“, Общинският съвет на Община Лом взе следното

**РЕШЕНИЕ**

**№ 212**

Общински съвет на Община Лом на основание чл. 21, ал.1 т.8 от ЗМСМА и във връзка с чл.24 а,ал.5 от Закона за собствеността и ползването на земеделските земи, чл.7 и чл.10 и чл.12 от Наредбата за стопанисване и управление на земеделските земи от Общинския поземлен фонд на Община Лом:

1. Приема разработена тръжна документация, по която да се проведе процедура
за отдаване под наем или аренда на свободни земеделски земи от Общинския поземлен
фонд за стопанската 2021 - 2022г.
2. Определя срок за отдаване под наем или аренда, и начална тръжна цена
съгласно чл. 35 от Наредбата за стопанисване и управление на земеделските земи
от Общинския поземлен фонд, както следва:
3. За отглеждане на полски култури – наем, със срок на договора - пет стопански
години, считано от стопанската 2021 - 2022 г. с начална тръжна цена 56.00 лв./дка.
4. За отглеждане на полски култури – аренда , със срок на договора - седем стопански години,считано от стопанската 2021 - 2022 г. с начална тръжна цена 56.00 лв./дка.

 2.3 За създаване и отглеждане на трайни насаждения:

2.3.1Аренда двадесет стопански години

2.3.2 Наем десет стопански години,

 в зависимост от периода на плододаване, считано от стопанската 2021 - 2022 г, и начална тръжна цена по периоди както следва:

|  |  |  |
| --- | --- | --- |
| **Трайни насаждения** | **Гратисен период год.** | **Период на плододаване** |
| **година** | **лв./дка** |
| Лозови насаждения – винени и десертни | 3 | 4-7 |  49,00 |
| 8-20 |  74,00 |
|  за останалия период на плододаване |  49,00 |
| Овощни насаждения-семкови, костилкови, черупкови | 4 | 5-7 |  41,00 |
| за останалия период на плододаване |  61,00 |
| Ягодоплодни к-ри | 2 | За периода на плододаване |  56,00 |
| Етерично- маслени к-ри - роза, мента, лавандула шипка и др. | 3 | За периода на плододаване |  37,00 |
| Култивирани билки -срок на предоставяне - 5 години. | 1 | 2-5 |  26,00 |
| Аспержи - срок на предоставяне - 15 години | 3 | 4-12 | 58,00 |
| 13-15 | 37,00 |

 2..4 Продължителността на периода на плододаване за отделните видове трайни
насаждения се определя от приложенията към чл.5 от Наредбата за базисните цени на
трайните насаждения приета с ПМС № 151/1991 г., последно изм. ДВ бр.81 от 12.09.2003 г.

 2.5 За отглеждане на съществуващи трайни насаждения с неизтекъл амортизационен срок :

 2.5.1 Аренда – двадесет стопански години

 2.5.2 Наем - десет стопански години с начална тръжна цена, както следва:

|  |  |  |
| --- | --- | --- |
| **Трайни насаждения** | **Гратисен период год.** | **Период на плододаване** |
| **година** | **лв./дка** |
| Лозови насаждения - Винени и десертни | 3 | 4-7 |  49,00 |
| 8-20 |  74,00 |
|  за останалия период на плододаване |  49,00 |
| Овощни насаждения-семкови, костилкови, черупкови | 4 | 5-7 |  41,00 |
| за останалия период на плододаване |  61,00 |
| Ягодоплодни к-ри | 2 | За периода на плододаване |  56,00 |
| Етерично- маслени к-ри - роза, мента, лавандула шипка и др. | 3 | За периода на плододаване |  37,00 |
| Култивирани билки -срок на предоставяне - 5 години. | 1 | 2-5 |  26,00 |
| Аспержи - срок на предоставяне - 15 години | 3 | 4-12 | 58,00 |
| 13-15 | 37,00 |

2.6.За отглеждане на съществуващи трайни насаждения – с изтекъл амортизационен срок:

2.6.1 Аренда - двадесет стопански години

2.6.2 Наем - десет стопански години с начална тръжна цена, както следва:

|  |  |
| --- | --- |
| Трайни насаждения |  Цена лв./дка. |
|  Лозови насаждения | 49.00 |
| Овощни насаждения-семкови, костилкови, черупкови | 66,00 |
| Етерично- маслени к-ри -роза, мента, лавандула шипка и др. | 37,00 |

 3. Възлага на Кмета на Община Лом да открие процедура по провеждане на търг с тайно наддаване, като издаде заповед със съдържание съгласно чл.12, ал.1 от
Наредбата за стопанисване и управление на земеделските земи от Общинския поземлен
фонд

 4. Възлага на Кмета на Община Лом да сформира комисия от председател и четири
членове, като в комисията да се включат кметовете и кметските наместници по населени маста на територията на общината. Единият от членовете на комисията задължително да бъде правоспособен юрист.

1. Размера на депозита за участие в търга е както следва:
2. за отглеждане на едногодишни полски култури - 20% от началната тръжна
цена умножена по площта на имота
3. за създаване и отглеждане на трайни насаждения - 20 лв./дка.

5.3 за отглеждане на съществуващи трайни насаждения с неизтекъл / изтекъл амортизационен срок *-* 20 лв./дка.

 6. В случаите, когато от няколко участници е предложена една и съща цена за даден
имот, между тях се провежда търг с явно наддаване с начална цена - предложената от
кандидатите. Стъпка за надаване 5% от началната цена предложена от участниците в
цели левове

 7. Възлага на Кмета на Общината в седем дневен срок от датата на получаване
на протокола на комисията да издаде заповед и обяви резултатите на достъпно за
всички заинтересовани лица - информационното табло в сградата и на интернет
страницата на общината.

 8. Маломерните имоти до 10 дка. по смисъла на § 26 от Допълнителните
разпоредби на ЗСПЗЗ, за които няма сключени договори, могат да се отдават под наем
за една година без търг или конкурс .

 8.1 Цена на декар за едногодишно ползване е равна на началната тръжна цена определена с настоящето решение.

ПРОТОКОЛЧИК: ПРЕДСЕДАТЕЛ НА ОбС-ЛОМ:

 /Анелия Ангелова/ /Христина Христова/

 ПРЕПИС ОТ РЕШЕНИЕ№ 213

 ОТ ПРОТОКОЛ № 25/31.03.2021 Г.

 НА ОбС – ЛОМ

По втора точка

Докладна записка № 221/11.03.2021 г. от д-р Георги Гаврилов – Кмет на Община Лом относно: Създаване на комисия за разпределяне на Фонд „Спешни и инцидентни случаи“ за 2021 г. за нуждаещите се граждани от Община Лом и Методика за разпределяне на средствата за Фонд „Спешни и инцидентни случаи“ за 2021 г.

След проведеното поименно гласуване с 27 гласа „ЗА“, няма „ПРОТИВ“, няма „ВЪЗДЪРЖАЛ СЕ“, Общинският съвет на Община Лом взе следното

**РЕШЕНИЕ**

**№ 213**

 Общинският съвет на Община Лом на основание чл. 21, ал. 2 във връзка с чл. 21, ал. 1, т. 1 и т. 23 от ЗМСМА:

1. Създава комисия, която да разпределя средствата на фонд „Спешни и инцидентни случай“ за 2021 т., в състав:

Председател – Хилда Владимирова – Заместник кмет на Община Лом

Членове:

1. Альона Арсенова – Директор Дирекция „Хуманитарни и социални дейности и програми за заетост“
2. Д-р Валя Цветкова – Общински съветник
3. Юлия Горанова – Общински съветник
4. Асен Методиев – Директор Дирекция „Социално подпомагане“ – Лом
5. Приема Методика за разпределяне на средствата от фонд „Спешни и инцидентни случай“ за 2021 г.

ПРОТОКОЛЧИК: ПРЕДСЕДАТЕЛ НА ОбС-ЛОМ:

 /Анелия Ангелова/ /Христина Христова/

 ПРЕПИС ОТ РЕШЕНИЕ№ 214

 ОТ ПРОТОКОЛ № 25/31.03.2021 Г.

 НА ОбС – ЛОМ

По трета точка

Докладна записка № 222/11.03.2021 г. от д-р Георги Гаврилов – Кмет на Община Лом относно: Създаване на комисия за разпределяне на Фонд „Инвитро“ за 2021 г. за подпомагане на граждани от Община Лом с репродуктивни заболявания и Методика за разпределяне на средствата за Фонд „Инвитро“ за 2021 г.

След проведеното поименно гласуване с 27 гласа „ЗА“, няма „ПРОТИВ“, няма „ВЪЗДЪРЖАЛ СЕ“, Общинският съвет на Община Лом взе следното

**РЕШЕНИЕ**

**№ 214**

Общинският съвет на Община Лом на основание чл. 21, ал. 2 във връзка с чл. 21, ал. 1, т. 1 и т. 23 от ЗМСМА:

1. Създава комисия, която да разпределя средствата от Фонд „Инвитро“ за 2021 г. в състав:

Председател: Хилда Владимирова – Заместник кмет на Община Лом

Членове:

1. Альона Арсенова – Директор Дирекция „Хуманитарни и социални дейности и програми за заетост“
2. Д-р Милиета Братолова – Акушер-гинеколог в Център за предоставяне на услуги за ранно детско развитие – гр. Лом
3. Приема Методика за разпределяне на средствата от Фонд „Инвитро“ за 2021 г.

ПРОТОКОЛЧИК: ПРЕДСЕДАТЕЛ НА ОбС-ЛОМ:

 /Анелия Ангелова/ /Христина Христова/

 ПРЕПИС ОТ РЕШЕНИЕ№ 215

 ОТ ПРОТОКОЛ № 25/31.03.2021 Г.

 НА ОбС – ЛОМ

По четвърта точка

Докладна записка № 223/11.03.2021 г. от д-р Георги Гаврилов – Кмет на Община Лом относно: Създаване на съвет по въпросите на социалните услуги в Община Лом.

След проведеното поименно гласуване с 27 гласа „ЗА“, няма „ПРОТИВ“, няма „ВЪЗДЪРЖАЛ СЕ“, Общинският съвет на Община Лом взе следното

**РЕШЕНИЕ**

**№ 215**

Общинският съвет на Община Лом на основание чл. 21, ал.2, във връзка с чл.21, ал.1, т. 1 и т.23 от Закона за местното самоуправление и местната администрация и чл.27 от Закона за социалните услуги създава Съвет по въпросите на социалните услуги в Община Лом в състав:

Председател: Заместник-кмет „Образование, хуманитарни и социални дейности и програми за временна заетост“ на Община Лом;

Заместник-председател: Директор Дирекция „Хуманитарни и социални дейности и програми за заетост” в Община Лом;

И членове:

1. Директор Дирекция „Образование, култура, вероизповедания и демографски въпроси“;

2.Мл.експерт „Социални дейности“ в Дирекция „Хуманитарни и социални дейности и програми за заетост” в Община Лом;

3.Мл.експерт „Демографски, етнически и интеграционни връзки“ в Дирекция „Хуманитарни и социални дейности и програми за заетост” в Община Лом;

4. Председател на Комисията за здравеопазване и контрол на общинските здравни заведения към Общински съвет-Лом;

5. Председател на Комисията по социални дейности, демографски и етични въпроси към Общински съвет-Лом;

6.Представител на Дирекция „Социално подпомагане“-град Лом;

7. Представител на Дирекция „Бюро по труда“-град Лом;

8.Представител на Регионална здравна инспекция – Монтана;

9. Представител на Регионално управление на образованието – Монтана;

10.Представител на Районно управление на МВР-Лом;

11.Представител на Фондация „Рома-Лом“;

12.Представител на Сдружение „Развитие и подкрепа на ромските жени и деца“-град Лом;

13. Представител на Общинска основна организация на Съюза на инвалидите в България;

14. Представител на Териториална организация –Лом към Съюза на слепите в България;

15.Представител на Сдружение „Диабет“-клон Лом;

16.Управител на Център за настаняване от семеен тип за деца без увреждания „За по-щастливо детство“-град Лом;

17.Управител на Център за настаняване от семеен тип за пълнолетни лица с психични разстройства“-град Лом.

ПРОТОКОЛЧИК: ПРЕДСЕДАТЕЛ НА ОбС-ЛОМ:

 /Анелия Ангелова/ /Христина Христова/

 ПРЕПИС ОТ РЕШЕНИЕ№ 216

 ОТ ПРОТОКОЛ № 25/31.03.2021 Г.

 НА ОбС – ЛОМ

По пета точка

Докладна записка № 224/11.03.2021 г. от д-р Георги Гаврилов – Кмет на Община Лом относно: Допускане изработването на ПУП – ПЛАН ЗА ЗАСТРОЯВАНЕ на УПИ I, кв. 35 по регулационния план на гр. Лом за допълващо застрояване – гараж.

След проведеното поименно гласуване с 25 гласа „ЗА“, няма „ПРОТИВ“, 2 глас „ВЪЗДЪРЖАЛ СЕ“, Общинският съвет на Община Лом взе следното

**РЕШЕНИЕ**

**№ 216**

 На основание чл. 21, ал. 1, т. 11 от ЗМСМА и съобразно чл. 124а, ал. 1 от Закона за устройство на територията, Общински съвет на Община Лом разрешава изработването на ПУП – ПРЗ за изменение на регулационните граници на УПИ I „За обществено жилищно строителство, магазин, клуб и гараж“ в кв. 35, така че да съвпадат с кадастралните граници на ПИ 44238.505.6059 и допълване на застрояването с още един гараж.

ПРОТОКОЛЧИК: ПРЕДСЕДАТЕЛ НА ОбС-ЛОМ:

 /Анелия Ангелова/ /Христина Христова/

 ПРЕПИС ОТ РЕШЕНИЕ№ 217

 ОТ ПРОТОКОЛ № 25/31.03.2021 Г.

 НА ОбС – ЛОМ

По шеста точка

Докладна записка № 225/11.03.2021 г. от д-р Георги Гаврилов – Кмет на Община Лом относно: Допускане изменение на кадастралните граници на ПИ 44238.506.53, ПИ 44238.506.2358, ПИ 44238.506.2363 и ПИ 44238.506.2367, така че да съвпаднат с улично регулационните линии на урегулираните поземлени имоти които представляват.

След проведеното поименно гласуване с 26 гласа „ЗА“, няма „ПРОТИВ“, 1 глас „ВЪЗДЪРЖАЛ СЕ“, Общинският съвет на Община Лом взе следното

**РЕШЕНИЕ**

**№ 217**

 На основание чл. 21, ал. 1, т. 11 от ЗМСМА и чл. 52, ал. 1, т. 3 от ЗКИР, Общински съвет на Община Лом разрешава изработването на ПУП за промяна кадастралните граници на ПИ 44238.506.2358 и ПИ 44238.506.2363, така че да съвпадат с улично регулационните линии на УПИ-тата коите представляват.

ПРОТОКОЛЧИК: ПРЕДСЕДАТЕЛ НА ОбС-ЛОМ:

 /Анелия Ангелова/ /Христина Христова/

 ПРЕПИС ОТ РЕШЕНИЕ№ 218

 ОТ ПРОТОКОЛ № 25/31.03.2021 Г.

 НА ОбС – ЛОМ

По седма точка

Докладна записка № 226/11.03.2021 г. от д-р Георги Гаврилов – Кмет на Община Лом относно: Допускане изработването на ПУП – ПЛАН ЗА РЕГУЛАЦИЯ за промяна на уличната регулация на УПИ II и УПИ III в кв. 219 по плана на гр. Лом, както и регулацията между двата УПИ, така че да съвпадне с кадастралните граници на имотите.

След проведеното поименно гласуване с 27 гласа „ЗА“, няма „ПРОТИВ“, няма „ВЪЗДЪРЖАЛ СЕ“, Общинският съвет на Община Лом взе следното

**РЕШЕНИЕ**

**№ 218**

 На основание чл. 21, ал. 1 от ЗМСМА и съобразно чл. 124а, ал. 1 от Закона за устройство на територията, Общински съвет на Община Лом разрешава изработването на ПУП – ПР за промяна на уличната регулация на УПИ II и УПИ III в кв. 219 по плана на гр. Лом, както и регулацията между двата УПИ, така че да съвпадне с кадастралните граници на имотите.

ПРОТОКОЛЧИК: ПРЕДСЕДАТЕЛ НА ОбС-ЛОМ:

 /Анелия Ангелова/ /Христина Христова/

 ПРЕПИС ОТ РЕШЕНИЕ№ 219

 ОТ ПРОТОКОЛ № 25/31.03.2021 Г.

 НА ОбС – ЛОМ

По осма точка

Докладна записка № 227/16.03.2021 г. от д-р Георги Гаврилов – Кмет на Община Лом относно: Кандидатстване на Община Лом с проектно предложение по процедура чрез директно предоставяне на безвъзмедна финансова помощ BG05M9OP001-6.002 „Патронажна грижа +“ по Оперативна програма „Развитие на човешките ресурси“ 2014-2020 г.

След проведеното поименно гласуване с 27 гласа „ЗА“, няма „ПРОТИВ“, няма „ВЪЗДЪРЖАЛ СЕ“, Общинският съвет на Община Лом взе следното

**РЕШЕНИЕ**

**№ 219**

Общинският съвет на Община Лом на основание чл. 21, ал. 2 във връзка с чл. 21, ал. 1, т. 12 и т. 23 от Закона за местно самоуправление и местна администрация:

1. Дава съгласие на Община Лом да кандидатства и подаде проекно предложение по процедура чрез директно предоставяне на безвъзмедна финансова помощ BG05M9OP001-6.002 „Патронажна грижа +“ по Оперативна програма „Развитие на човешките ресурси“ 2014 – 2020 г.
2. Дава съгласие Община Лом да изпълнява самостоятелно услуга от общ икономически интерес (УОИИ) „Патронажна грижа“ по Процедура чрез директно предоставяне на безвъзмездна финансова помощ BG05M9OP001-6.002 „Патронажна грижа +“ по Оперативна програма „Развитие на човешките ресурси“ 2014 – 2020 г.
3. Упълномощава Кмета на Община Лом да възложи изпълнението на УОИИ „Патронажна грижа“ по Процедура чрез директно предоставяне на безвъзмездна финансова помощ BG05M9OP001-6.002 „Патронажна грижа +“ на Дирекция „Хуманитарни и социални дейности и програми за заетост“.

ПРОТОКОЛЧИК: ПРЕДСЕДАТЕЛ НА ОбС-ЛОМ:

 /Анелия Ангелова/ /Христина Христова/

 ПРЕПИС ОТ РЕШЕНИЕ№ 220

 ОТ ПРОТОКОЛ № 25/31.03.2021 Г.

 НА ОбС – ЛОМ

По девета точка

Докладна записка № 228/16.03.2021 г. от д-р Георги Гаврилов – Кмет на Община Лом относно: Категоризиране на общински жилищен фонд.

След проведеното поименно гласуване с 27 гласа „ЗА“, няма „ПРОТИВ“, няма „ВЪЗДЪРЖАЛ СЕ“, Общинският съвет на Община Лом взе следното

**РЕШЕНИЕ**

**№ 220**

Общински съвет на Община Лом, на основание чл.21, ал.1, т.8 от Закона за местното управление и местната администрация, във връзка с чл.42, ал.1 и ал.2 от ЗОС и чл.3, ал.2 от Наредба за условията и реда за установяване на жилищни нужди на граждани, настаняване под наем и продажба на общински жилища, категоризира общински жилищен фонд, както следва:

**I. ЗА НАСТАНЯВАНЕ ПОД НАЕМ НА ГРАЖДАНИ С УСТАНОВЕНИ ЖИЛИЩНИ НУЖДИ:**

Ул. „Александър Стамболийски” №41, ап.35 и ап.55

Ул. „Александър Стамболийски” №24 и №280- стар жилищен фонд

Ул. „Кнез Иван Кулин” №3 и №7- стар жилищен фонд

Ул. „Христо Ботев” № 4- стар жилищен фонд

Ул. „Любен Каравелов” № 22- стар жилищен фонд

Ул. „Търлис” № 8- стар жилищен фонд

Ул. „Кнез Иван Кулин” №13, ап.5

Ул. „Пристанищна” №4 А, ап.33

Ул. „Пристанищна” №15, Кале 2, ап.17, ап.62 и ап.65

Ул. „Пристанищна” №15, Кале 4, ап.30

Ул. „Пристанищна” №17, Кале 5, ап.15 и ап.18

Ул. „Пристанищна” №44, бл. „Чайка-2”, ап. 44, 46, 47

Ул. „Черковна” №33, бл.104, ап.19

Ул. „Славянска” №24 и №32 - стар жилищен фонд

Ул. „Цвятко Павлов” №4 и №6 - стар жилищен фонд

Ул. „Веслец” №87 - стар жилищен фонд

Ул. „Каймак Чалан” №19 - стар жилищен фонд

Ул. „Призрен” №31, бл.1-2, вх. „Г”, ап.1, 10, 14, 18, 21, 22, 29, 30

Ул. „Призрен” №31, бл.1-2, вх. „Д”, ап.36

Ул. „Дядо Цеко войвода” №34, бл.2-2, вх. „Б”, ап.26, 38, 47

Ул. „Дядо Цеко войвода” №34, бл.2-1, вх. „В”, ап.3, 7, 13, 21, 22, 23, 24, 29

Ул. „Дядо Цеко войвода” №34, бл.2-1, вх. „Г”, ап.37, 40, 43, 44, 47, 48, 55, 60, 63

Ул. „Дядо Цеко войвода” №47, бл.3-1, вх. „А”, ап. 5, 8, 11, 14, 15, 16, 17, 21, 22, 24, 25, 26, 27, 28

Ул. „Дядо Цеко войвода” №47, бл.3-1, вх. „Б”, ап.39, 40, 41, 43, 49, 55, 56, 58

Ул. „Пелистър” №15, бл.4-2, вх. „А”, ап.4, 6, 9, 13, 16, 21, 25, 26, 28, 29, 30, 32

Ул. „Пелистър” №15, бл.4-2, вх. „Б”, ап.34, 36, 38, 39, 45, 60, 62, 63, 64

Ул. „Шести септември” №42, бл.2-2, вх. „Б”, ап.1 и ап.6

ЖК „Зорница”, бл.1-1, ап.2 и ап.3

ЖК „Зорница”, бл.1-4, ап.9, 12

ЖК „Зорница”, бл.4-1, ап.1

ЖК „Зорница”, бл.4-2, ап.27

Ул. „Филип Тотю” №11, вх. „А”, ап.2, 3, 10, 13, 14, 17, 18

Ул. „Филип Тотю” №11, вх. „Б”, ап.20, 21, 22, 23, 24, 25, 27, 28, 29, 30, 31, 33, 34

Ул. „Филип Тотю” №11, вх. „В”, ап.37, 38, 47, 50, 52, 53, 54

**II. ЗА ПРОДАЖБА:**

Ул. „Александър Стамболийски” №18

Ул. „Дядо Цеко войвода” №34, бл.2-1, вх. „В”, ап.14

Ул. „Дядо Цеко войвода” №47, бл. 3-1, вх. „А”, ап.4

ЖК „Зорница”, бл.4-1, ап.4

**III. ВЕДОМСТВЕНИ:**

Ул. „Филип Тотю” №11, вх. „А”, ап.15

Ул. „Филип Тотю” №11, вх. „Б”, ап.26

Ул. „Филип Тотю” №11, вх. „В”, ап.43

Ул. „Филип Тотю” №11, вх. „В”, ап.49

**IV. РЕЗЕРВНИ:**

ЖК „Зорница”, бл.1-4, ап.20

ПРОТОКОЛЧИК: ПРЕДСЕДАТЕЛ НА ОбС-ЛОМ:

 /Анелия Ангелова/ /Христина Христова/

 ПРЕПИС ОТ РЕШЕНИЕ№ 221

 ОТ ПРОТОКОЛ № 25/31.03.2021 Г.

 НА ОбС – ЛОМ

По десета точка

Докладна записка № 229/16.02.2021 г. от Христина Христова – Председател на Общински съвет – Лом относно:Редовно неприсъствено заседание на Общото събрание на Асоциация по ВиК на обособената територия, обслужвана от „Водоснабдяване и канализация” ООД, град Монтана.

След проведеното поименно гласуване с 26 гласа „ЗА“, няма „ПРОТИВ“, 1 глас „ВЪЗДЪРЖАЛ СЕ“, Общинският съвет на Община Лом взе следното

**РЕШЕНИЕ**

**№ 221**

На основание чл. 21, ал. 1, т. 9 от Закона за местното самоуправление и местната администрация и във връзка с чл. 138, ал. 2 от ТЗ, във връзка с чл. 72, чл. 129 и чл. 137, ал. 1, т. 1 и т. 2 от ТЗ и във връзка с т. 7 и т. 8 от Разпореждане № 1 от 22.01.2020 г., Общински съвет – Лом

1. Упълномощава д-р Георги Гаврилов, кмет на Община Лом да представлява Община Лом във „В и К“ ООД гр. Монтана, упълномощава инж. Валентин Евтимов, заместник кмет на Община Лом - резервен член, да представлява Община Лом във „В и К“ ООД гр. Монтана, упълномощава инж. Весела Спиридонова, директор дирекция ТСУБ при Община Лом – резервен член, да представлява Община Лом във „В и К“ ООД гр. Монтана;
2. Упълномощава д-р Георги Гаврилов, кмет на Община Лом, упълномощава инж. Валентин Евтимов – резервен член, упълномощава инж. Весела Спиридонова – резервен член, в качеството им на упълномощени представители на Общински съвет Лом, да гласува/т на Общото събрание на съдружниците на „В и К“ ООД – Монтана по посочените точки от дневния ред по следния начин:
3. Общото събрание взема решение за приемане на нов съдружник в дружеството – „Български ВиК холдинг“ ЕАД, гр. София и предоставяне на съгласие за прехвърляне правото на собственост на държавата чрез Министъра на регионалното развитие и благоустройството върху 23 810 броя дружествени дяла с номинална стойност 10 лева всеки един, представляващ 51% от капитала на „Водоснабдяване и канализация“ ООД, гр. Монтана на „Български ВиК холдинг“ ЕАД, гр. София, чрез внасянето им като непарична вноска в капитала на „Български ВиК холдинг“ ЕАД, гр. София, при стойност на непаричната вноска, определена от три независими вещи лица, назначени от Агенцията по вписванията, в размер на 2 497 000 лв, съгласно постъпило в МРРБ уведомително писмо № 20200930150055-14/03.02.2021 г. на Агенцията по вписванията с приложен Доклад (експертиза) на експертите по Акт за назначаване на вещи лица № 20200930150055-8/04.01.2021 г.

 Срещу непаричната вноска с предмет правото на собственост на държавата, чрез Министъра на регионалното развитие и благоустройството върху 23 810 дяла от капитала на „Водоснабдяване и канализация“ ООД, гр. Монтана, държавата ще запише и придобие 2 497 броя акции с номинална стойност 1 000 лева всяка една от капитала на „Български ВиК холдинг“ ЕАД и обща номинална стойност 2 497 000 лева**;**

1. Общото събрание взема решение за промени в дружествения договор на „Водоснабдяване и канализация“ ООД, гр. Монтана, във връзка с т. 1 от дневния ред, както следва:

2.1. В чл. 5, текста „Държавата – представлявана от определено от Министъра на МРРБ лице“ се заменя с „Български ВиК холдинг“ ЕАД, гр. София.;

2.2. В чл. 11, ал. 2, б „А“, думата „Държавата“ се заменя с „Български ВиК холдинг“ ЕАД, гр. София.

ПРОТОКОЛЧИК: ПРЕДСЕДАТЕЛ НА ОбС-ЛОМ:

 /Анелия Ангелова/ /Христина Христова/

 ПРЕПИС ОТ РЕШЕНИЕ№ 222

 ОТ ПРОТОКОЛ № 25/31.03.2021 Г.

 НА ОбС – ЛОМ

По единадесета точка

Докладна записка № 230/18.03.2021 г. от д-р Георги Гаврилов – Кмет на Община Лом относно: Средносрочната бюджетна прогноза на община Лом за периода 2022-2024 г..

След проведеното поименно гласуване с 25 гласа „ЗА“, няма „ПРОТИВ“, 2 глас „ВЪЗДЪРЖАЛ СЕ“, Общинският съвет на Община Лом взе следното

**РЕШЕНИЕ**

**№ 222**

 Общински съвет на Община Лом на основание чл. 21, ал. 1, т. 6 и т. 23, ал. 2 от ЗМСМА, чл. 83, ал. 2 от Закона за публичните финанси, чл. 28 от Наредбата за условията и реда за съставяне на бюджетната прогноза за местни дейности за следващите три години, за съставяне, приемане, изпълнение и отчитане на бюджета на община Лом, и във връзка с РМС 963/2020 г. за одобряване на промени в Актуализираната средносрочна бюджетна прогноза за периода 2021 – 2023 и указания дадени от МФ с писмо БЮ 1/10.02.2020 г. за подготовка и представяне на бюджетните прогнози на първостепенните разпоредители с бюджет за периода 2022 – 2024 г. РЕШЕ:

1. Приема средносрочна бюджетна прогноза за местни дейности на община Лом за периода 2022 – 2024 по Приложение № 8.
2. Приема прогноза на показателите за поети ангажименти и за задължения за разходи за периода 2021 г. и 2022 г. по Приложение 1а.
3. Приема прогнозата за общинския дълг (включително и намеренията за нов) и разходите за лихви по него за периода 2022 – 2024 г. по Приложение 6 „г“.

ПРОТОКОЛЧИК: ПРЕДСЕДАТЕЛ НА ОбС-ЛОМ:

 /Анелия Ангелова/ /Христина Христова/

 ПРЕПИС ОТ РЕШЕНИЕ№ 223

 ОТ ПРОТОКОЛ № 25/31.03.2021 Г.

 НА ОбС – ЛОМ

По дванадесета точка

Докладна записка № 231/18.03.2021 г. от д-р Георги Гаврилов – Кмет на Община Лом относно: Предоставяне безвъзмездно право на ползване, на помещения - частна общинска, в полза на Националната служба за съвети в земеделието

След проведеното поименно гласуване с 27 гласа „ЗА“, няма „ПРОТИВ“, няма „ВЪЗДЪРЖАЛ СЕ“, Общинският съвет на Община Лом взе следното

**РЕШЕНИЕ**

**№ 223**

Общинският съвет на Община Лом, на основание чл.21, ал.1, т.8 от Закона за местно самоуправление и местната администрация и във връзка с чл.39, ал.3 от Закона за общинската собственост и чл.30, ал.2, ал.3 и ал.4 т.2 от Наредбата за придобиване, управление и разпореждане с общинско имущество:

I. Разрешава учредяване безвъзмездно право на ползване, за срок от 5/пет/ години, върху имот-частна общинска собственост, представляващ: три преходни помещения, в самостоятелен обект с идентификатор 44238.505.1601.3.9, с обща площ 39 кв. м., находящи се на IV – ия етаж в сграда, с идентификатор 44238.505.1601.3, с административен адрес: гр. Лом, ул. „Панайот Волов“ № 1, на Национална служба за съвети в земеделието, за срок от 5 /пет/ години.

Точното разположение на помещенията е указано на приложената схема № 6052/13.09.2010 г.

II. Упълномощава кмета на Община Лом да издаде заповед и сключи договор с Национална служба за съвети в земеделието.

ПРОТОКОЛЧИК: ПРЕДСЕДАТЕЛ НА ОбС-ЛОМ:

 /Анелия Ангелова/ /Христина Христова/

 ПРЕПИС ОТ РЕШЕНИЕ№ 224

 ОТ ПРОТОКОЛ № 25/31.03.2021 Г.

 НА ОбС – ЛОМ

По тринадесета точка

Докладна записка № 232/18.03.2021 г. от д-р Георги Гаврилов – Кмет на Община Лом относно: Представяне за одобрение пазарни оценки на общински имоти, включени в Програмата за управление и разпореждане с имотите - общинска собственост на Община Лом през 2021 г., - за продажба

След проведеното поименно гласуване с 24 гласа „ЗА“, няма „ПРОТИВ“, 3 глас „ВЪЗДЪРЖАЛ СЕ“, Общинският съвет на Община Лом взе следното

**РЕШЕНИЕ**

**№ 224**

Общинският съвет на Община Лом, на основание чл. 21, ал. 1, т. 8 от ЗМСМА, във връзка с чл. 22, ал.1 и ал. 2 от Наредбата за реда за придобиване, управление и разпореждане с общински имоти и:

 **I.** чл. 47, ал. 1, т. 1 от Закона за общинската собственост, приема пазарната оценка на: Двустайно общинско жилище, /апартамент/, със застроена площ 60.00 кв. м., представляващо имот с идентификатор 44238.506.42.1.4, с административен адрес: гр. Лом, ул. „Дядо Цеко Войвода“ № 47, бл. 3-1, вх. А, ет. 1, ап. 4, в размер на **10 100.00 лв.**

Упълномощава кмета на общината да издаде заповед и сключи договор за покупко - продажба на имота, с Алекс Антонов Кирилов **–** наемател на жилището и подал Искане за закупуването му, вх. № 94-00-7167/04.11.2020 г.

**II.** чл.35, ал.1 от Закона за общинската собственост, приема пазарната оценка на: Поземлен имот с идентификатор 44238.500.587, по кадастралната карта на гр. Лом, с площ 364 кв. м., находящ се на ул. „Дедеагач“ № 15, в размер на **4 000,00 лв.**

 Упълномощава кмета на общината да организира и проведе търг с явно наддаване за продажба на имота, издаде заповед и сключи договор и за покупко - продажба.

**III.** чл. 35, ал.1 от Закона за общинската собственост, приема пазарната оценка на Поземлен имот с идентификатор 44238.505.91 по кадастралната карта на гр. Лом с площ 346 кв.м., находящ се в гр. Лом, ул. „Гургулят” № 5, в размер на **7 090.00 лв.**

 Упълномощава кмета на общината да организира и проведе търг с явно наддаване за продажба на имота, издаде заповед и сключи договор и за покупко - продажба.

**IV.** чл. 35, ал.3 от Закона за общинската собственост, приема пазарната оценка на:

 застроен УПИ IV – 652, кв. 75, с площ 1430 кв. м., находящ се в с. Сталийска махала, в размер на **7 150.00 лв.**

Упълномощава кмета на общината да издаде заповед и сключи договор за покупко - продажба, с Милчо Димитров Георгиев**,** притежаващ отстъпено право на строеж в имота, и подал искане за покупка, вх.№ 94-00-91/07.01.2020 г.

ПРОТОКОЛЧИК: ПРЕДСЕДАТЕЛ НА ОбС-ЛОМ:

 /Анелия Ангелова/ /Христина Христова/

 ПРЕПИС ОТ РЕШЕНИЕ№ 225

 ОТ ПРОТОКОЛ № 25/31.03.2021 Г.

 НА ОбС – ЛОМ

По четиринадесета точка

Докладна записка № 233/18.03.2021 г. от д-р Георги Гаврилов – Кмет на Община Лом относно: Отдаване под наем без търг или конкурс на помещение – частна общинска собственост, за здравни дейности.

След проведеното поименно гласуване с 27 гласа „ЗА“, няма „ПРОТИВ“, няма „ВЪЗДЪРЖАЛ СЕ“, Общинският съвет на Община Лом взе следното

**РЕШЕНИЕ**

**№ 225**

На основание чл. 21, ал.1, т.8 от ЗМСМА, чл. 14, ал. 6 от Закона за общинската собственост, чл. 15, ал. 1 от Наредбата за реда за придобиване, управление и разпореждане с общинско имущество, Общински съвет Лом дава съгласие да се предостави под наем, без търг или конкурс, кабинет № 8, с площ 28 кв. м., за здравни дейности, представляващ, помещение - частна общинска собственост, находящо се на II – ия етаж на сграда „Поликлиника“, с идентификатор 44238.505.1283.6, и административен адрес: гр. Лом, ул. Каблешков“ № 2, на д-р Росен Андреев Струнджев,

 Упълномощава кмета на Община Лом да издаде заповед и сключи договор за наем на общинската собственост, за срок от 10 (десет) години, при наемни цени определени с Тарифата за базисни наемни цени на Община Лом.

ПРОТОКОЛЧИК: ПРЕДСЕДАТЕЛ НА ОбС-ЛОМ:

 /Анелия Ангелова/ /Христина Христова/